**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

**konaného dňa 26. 1. 2024 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

**konaného dňa 26. 1. 2024 o 1530 v zasadačke OcÚ Sihelné**

**Prítomní:**

Mgr. Ľubomír Piták, Miroslav Brandys, Mgr. Beáta Grižáková, Bc. Dáša Chudiaková Ing. Anna Laššáková, Bc. Peter Vonšák. Mgr. Martina Vonšáková

**Neprítomní:**

Bc. Anna Luscoňová, PaedDr. Anna Grobarčíková, Peter Chudjak, Martin Kovalíček

**Ostatní prítomní:**

**POGRAM:**

1. Otvorenie zasadnutia
2. Správa nezávislého audítora k individuálnej a konsolidovanej účtovnej závierke štatutárnemu orgánu obce Sihelné za rok 2022
3. Určenie volebných okrskov pre voľby prezidenta SR
4. Starosta informuje
5. Rôzne
6. Diskusia
7. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Miroslava Brandysa a Mgr. Beátu Grižákovú, za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľne schválený.

Poslanci, ktorí schvaľujú program rokovania:

Miroslav Brandys, Mgr. Beáta Grižáková, Bc. Dáša Chudiaková, Ing. Anna Laššáková,

Bc. Peter Vonšák, Mgr. Martina Vonšáková

**2. Kontrola uznesení**

Na poslednom zastupiteľstve neboli uložené žiadne uznesenia.

**3. Správa nezávislého audítora k individuálnej a konsolidovanej účtovnej závierke štatutárnemu orgánu obce Sihelné za rok 2022**

Poslanci, ktorí berú na vedomie správu audítora k uzávierke:

Miroslav Brandys, Mgr. Beáta Grižáková, Bc. Dáša Chudiaková, Ing. Anna Laššáková,

Bc. Peter Vonšák, Mgr. Martina Vonšáková

**4. Určenie volebných okrskov pre voľby prezidenta SR**

V našej obci budú dva volebné okrsky a voľby budú prebiehať v kultúrnom dome.

Poslanci, ktorí berú na vedomie dva volebné okrsky pre voľby prezidenta:

Miroslav Brandys, Mgr. Beáta Grižáková, Bc. Dáša Chudiaková, Ing. Anna Laššáková,

Bc. Peter Vonšák, Mgr. Martina Vonšáková

**5. Starosta informuje**

Od minulého zastupiteľstva sa riešil cintorín. Urobilo sa meranie na cintoríne, je spravený výškopis a polohopis. Bude treba zrobiť štúdiu. Na cintorín nie je potrebné stavebné povolenie, len funkčné využitie priestoru. Do budúceho zastupiteľstva by mohol byť návrh, ako by mohol vyzerať cintorín. Poslanci sa opýtali, či by projekt nemohol robiť iný projektant. Starosta uviedol, že je spokojný s prácou Ing. Bobáka, ale nebráni sa a môžem zmeniť projektanta. Poslankyňa Ing. Anna Laššáková upozornila, aby sa vysporiadali neznámi vlastníci, ktorí sa nachádzajú v jednej parcele. Treba SPF požiadať o bezplatné odkúpenie, lebo je to vo verejnom záujme. Na novom cintoríne by sa už pochovávalo výlučne do jednohrobov, kde by sa pochovávalo do väčšej hĺbky a mŕtvi sa budú pochovávať na seba. Spôsob pochovávania sa bude upravovať Všeobecne záväzným nariadením.

Poslanci navrhujú, aby nový cintorín mal svojho správcu, ktorý by vytýčil, kde sa bude kopať, dohliadol, aby pomníky boli rovnako veľké, symetrický usporiadané a dodržané medzery medzi pomníkmi. Poslanci počítajú, že nový cintorín bude slúžiť obci minimálne 30 rokov.

Starosta upozornil, že je nová výzva v rámci programu „Výstavba, rekonštrukcia a modernizácia športovej infraštruktúry“. V rámci nej sme sa neúspešne zapojili do projektu Spoločenské priestory a šatne OŠK. Myslí si, že táto výzva je pripravená na už existujúce projekty a požiadavky tohto projektu nedokážeme naplniť. Poslanci navrhli, aby sme počkali na ďalšiu výzvu, v ktorej by sme mali väčšiu šancu uspieť.

Čo sa týka KD je výzva na zníženie energetickej náročnosti. V kultúrnom dome je plánovaná aj prístavba. Aby neboli problémy pri hodnotení, tak by sme vyšpecifikovali výdavky na oprávnené a neoprávnené. Projekt už máme.

Poslanci sa opýtali, či nebudú problémy so zosúladením, lebo vybudovať prístavbu sme už schválili firmu Mazurák s.r.o. Starosta zistí možnosť refundácie nákladov.

Dňa 8. 3. 2024 sa uskutoční nasledujúce zastupiteľstvo.

**6. Interpelácia poslancov**

Poslankyňa Ing. Anna Laššáková by sa chcela opýtať ohľadom územného plánu obce. Starosta vravel, že projektantov tu už viackrát pozval. Upozornila, že niektoré obce v okolí spolupracujú s týmito architektmi a nemajú problém s vypracovaním územného plánu. Skôr vidí problém v nedostatočnej komunikácii medzi vedením obce a architektmi, ktorí nám územný plán spracovávajú. Keď je problém v osobnom stretnutí, s architektami, treba urobiť online konferenciu, prípadne ísť za nimi do Žiliny. V odpovedi na výzvu v pokračovaní spracovávania územného sám Ing. arch. Krušinský priznal, že od 17. 7. 2018 ho nik z obce, v pokračovaní veci nekontaktoval, iba ja keď som mu volala a informovala som sa o situácií ako to je s naším územným plánom. Ubehlo viac ako 5 rokov a my stále nemáme územný plán hotový. V odpovedi tiež uviedol, že nami navrhnuté plochy na zaradenie v územnom pláne na výstavbu, ktoré vyporiadavame formou JPÚ prekračujú výmeru starých návrhov. Potrebujeme urýchlene odkomunikovať s architektami, ktoré časti z JPÚ by sa teda zaradili v územnom pláne do plochy určenej na výstavbu. Ostatné plochy, ktoré by sa nezmestili do limitu plochy na bývanie, by sme dali do výhľadu s možnosťou výstavby v budúcnosti, čiže by sme ich potom riešili v doplnku.

Poslankyňa Mgr. Beáta Grižáková povedala, že by sa mal prijať pracovník na vysporiadavanie pozemkov, bolo to v uznesení a nič sa s tým neurobilo.

Starosta vravel, že sa o tom vravelo, ale nevie či je to v uznesení. Máme veľa toho naplánovaného a nevie, či to všetko finančne utiahneme.

Poslankyňa Bc. Dáša Chudiaková, by sa chcela opýtať, prečo sa zbierali plasty Tatrou. Má vyššiu spotrebu pohonných hmôt. Starosta uviedol, že to bolo rýchlejšie.

Poslankyňa Ing. Anna Laššáková by sa chcela spýtať či, sa už niečo pokračovalo pri kopaní vody. Treba sa sústrediť aj na legislatívny proces.

Starosta povedal, že sa pomaly pokračuje na kopaní vody smerom od KD do časti Lengy.

Poslankyňa Mgr. Beáta Grižáková by sa chcela opýtať, prečo sa nevyasfaltovala časť Veselovskej cesty po rampu. Starosta povedal, že sa to už nestihlo, geometrický plán je urobený a zmluva sa pripravuje.

Poslankyňa Bc. Dáša Chudiaková by chcela poďakovať za organizáciu detského turnaja vo futbale. Bola to dobrá akcia.

Poslankyňa Ing. Anna Laššáková by chcela vedieť, či je spravený passport na Vesselovskú cestu. Starosta uviedol, že je urobený passport.

**7. Záver**

Na záver starosta obce poďakoval poslancom za spoluprácu.

Miroslav Brandys .............................................

Mgr. Beáta Grižáková .............................................

Zapísala:

Mgr. Alena Vojtašáková ............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**26. 1. 2024 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie**

1. Správa nezávislého audítora k individuálnej a konsolidovanej účtovnej závierke štatutárnemu orgánu obce Sihelné za rok 2022

2. Určenie dvoch volebných okrskov pre voľby prezidenta SR

**E. Schvaľuje**

1. Program rokovania obecného zastupiteľstva

Mgr. Ľubomír Piták

starosta obce